[Video] Zuma se aardrykskunde-flaterSkermskoot uit die video ŉ Video van president Jacob Zuma wat beweer dat Afrika die grootste kontinent is, word wyd op sosiale media versprei. Zuma het glo dié uitlating Woensdagaand tydens ŉ vergadering met sakemanne gemaak en MyBroadband het die video op YouTube gelaai. Volgens Zuma is Afrika die grootste kontinent en sal al die ander kontinente daar binne pas. En as jy dalk self onseker is, hiermee die grootte van die kontinente: Asië 43 820 000 km2 Afrika 30 370 000 km2 Noord-Amerika 24 490 000 km2 Suid-Amerika 17 840 000 km2 Antarktika 13 720 000 km2 Europa 10 180 000 km2 Australië 9 008 500 km2